Nodori – wolfshadowwhispers
ek is bevlek met baarmoeder ink
en vervloek om vir ewig die rooiletter te dra
net deur asem te haal is ek sonde
mense kyk weg vir my geboorte merk
asof ek uit 'n Romero gedrogte film stap
want ek is anders
ek het gesoek en lees, gehoop in die geskiedenis
dat iewers iemand my sou wou hê
en net gevind hoe mense soos ek
op brandstapels verbrand is
net goed genoeg om te vrek
vir my nie eers siembamba
net die sloot
altyd die sloot
opgedra aan mense wat verwerp is oor geboortemerke, dit is afgryslik hoe ons mense kan wees… Die gedig is ook spesiaal vir vir Emma wat nie meer met ons is nie….
vir my was sy pragtig….
Nodori, loslik vertaal, beteken vervloek in Japanees
Romero verwys na George R. Romero
Mense is regtig in die middel eeue as hekse verbrand omdat hulle die duiwel se merk (geboortemerke) besit. Lees gerus op daaroor
konsep, monster, pain
6 thoughts on "Nodori"
Oktober 12, 2014 at 9:47 nm
'ek is bevlek met baarmoeder ink'……WOW puik, puik verwoord
Ek kan onthou dat ek ook as kind gefassineer was deur die woorde van Siembamba en Koljander(ek het al gehoor party mense sê 'Aljander') weird, wrede woorde vir 'n kinderlied!
Ek het jare terug in Pretoria, toe ek dagmoeder was, 'n seuntjie gehad met 'n groot wynvlek aan die kant van sy gesig. Kinders kan baie wreed wees met hulle gespot. Dan weer was daar 'n dogter in dieselfde skool as my kinders, met ook 'n baie groot wynvlek op haar gesit en sy het die onderwysers se simpatie teenoor haar uitgebuit.
Oktober 12, 2014 at 9:53 nm
Die saak het baie kante ne 🙂
Oktober 12, 2014 at 10:29 nm
Jy verwoord die mens se onregverdige wreedheid teenoor "anderster" mense,op 'n besondere manier.Dit maak my sommer hartseer.
Oktober 13, 2014 at 9:35 vm
Ek was al aan die kort end van sulke wreedheid so ek hou daarvan omoor die tipe onderwerp te dig om mense se oë oop te maak.
Dit is 'n hartseer saak, maar ek het al mense ontmoet was so oordeelsinnig was en verander het in mooi goeie mense. Daar is altyd hoop.
Oktober 13, 2014 at 1:49 nm
Daar is altyd hoop.Ekself was ook al op 'n jonger leeftyd,baie veroordelend oor sekere mense,maar ek het baie verander en kyk anders na die lewe.
Oktober 13, 2014 at 3:42 nm
Ek is nog dieselfde persoon.In plaas van dat ek verander het, het ek die mense rondom my verander. Mense het geleer dat ek baie in gemeen met hulle het en ook dat ek nie katte slag en kinders opeet nie hahahahaha